La Comissió Europea diu que Espanya no pot demanar l'extradició de Valtònyc
La Comissió Europea ha considerat que Espanya no podia reclamar l'extradició de Josep Miquel Arenas, àlies Valtònyc, amb un codi penal posterior als fets pels quals va ser condemnat. En la vista oral prejudicial del cas al Tribunal de Justícia de la Unió Europea (TJUE), l'executiu europeu s'ha posicionat en línia amb els arguments de la defensa del cantant i ha dit que l'estat espanyol no va fer correctament l'euroordre automàtica contra Valtònyc. Per la seva banda, Espanya, Bèlgica i la fiscalia belga han sostingut, durant la vista, que el codi penal que calia tenir en compte era el vigent en el moment d'emetre l'euroodre. L'advocat general del TJUE anunciarà les conclusions sobre el cas el 26 de novembre. En un piulet havent sortit del TJUE, Valtònyc ha dit que tenien bones sensacions. En la mateixa línia s'ha pronunciat el seu advocat, Simon Bekaert, que ha dit que aquesta decisió els feia tenir confiança en la decisió del tribunal de Gant al desembre.
Què no va fer apropiadament l'estat espanyol segons l'executiu europeu?
l'euroordre automàtica contra Valtònyc